Document ID: 32006R0923

ΚΑΝΟΝΙΣΜΌΣ (ΕΚ) αριθ. 923/2006 ΤΗΣ ΕΠΙΤΡΟΠΉΣ
της 22ας Ιουνίου 2006
με τον οποίο τροποποιούνται οι κανονισμοί (ΕΚ) αριθ. 1164/2005, (ΕΚ) αριθ. 1165/2005, (ΕΚ) αριθ. 1168/2005, (ΕΚ) αριθ. 1700/2005 και (ΕΚ) αριθ. 1845/2005 σχετικά με το άνοιγμα διαρκών δημοπρασιών για την επαναπώληση, στην κοινοτική αγορά, αραβοσίτου που έχουν στην κατοχή τους ο πολωνικός, ο ουγγρικός, ο αυστριακός, ο σλοβακικός και ο τσεχικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Με τους κανονισμούς της Επιτροπής (ΕΚ) αριθ. 1164/2005 (2), (ΕΚ) αριθ. 1165/2005 (3), (ΕΚ) αριθ. 1168/2005 (4), (ΕΚ) αριθ. 1700/2005 (5) και (ΕΚ) αριθ. 1845/2005 (6) ανοίχτηκαν διαρκείς δημοπρασίες για την επαναπώληση, στην κοινοτική αγορά, αραβοσίτου που έχουν στην κατοχή τους ο πολωνικός, ο ουγγρικός, ο αυστριακός, ο σλοβακικός και ο τσεχικός οργανισμός παρέμβασης. Οι εν λόγω δημοπρασίες λήγουν στις 28 Ιουνίου 2006.
(2)
Για να εξασφαλιστεί ο εφοδιασμός, σε ανταγωνιστικές τιμές, των εκτροφέων καθώς και της βιομηχανίας ζωοτροφών κατά την έναρξη της περιόδου εμπορίας 2006/2007, είναι σκόπιμο να εξακολουθήσουν να είναι διαθέσιμα στην αγορά σιτηρών τα αποθέματα αραβοσίτου που έχουν στην κατοχή τους ο πολωνικός, ο ουγγρικός, ο αυστριακός, ο σλοβακικός και ο τσεχικός οργανισμός παρέμβασης.
(3)
Στο πλαίσιο της εν λόγω παράτασης, δεν έχουν ωστόσο προσδιορισθεί οι εβδομάδες από τις 28 Ιουνίου 2006 και μετά, κατά τις οποίες δεν θα διενεργηθεί καμία δημοπρασία. Είναι επομένως πιθανό οι ενδιαφερόμενοι, με καλή πίστη, να καταθέσουν προσφορές κατά τη διάρκεια των εν λόγω εβδομάδων ενώ δεν έχει προβλεφθεί συνεδρίαση της επιτροπής διαχείρισης.
(4)
Οι κανονισμοί (ΕΚ) αριθ. 1164/2005, (ΕΚ) αριθ. 1165/2005, (ΕΚ) αριθ. 1168/2005, (ΕΚ) αριθ. 1700/2005 και (ΕΚ) αριθ. 1845/2005 είναι απαραίτητο να τροποποιηθούν αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 4 παράγραφος 1 των κανονισμών (ΕΚ) αριθ. 1164/2005, (ΕΚ) αριθ. 1165/2005, (ΕΚ) αριθ. 1168/2005, (ΕΚ) αριθ. 1700/2005 και (ΕΚ) αριθ. 1845/2005, το δεύτερο εδάφιο αντικαθίσταται από το ακόλουθο κείμενο:
«Η προθεσμία υποβολής προσφορών για τις επόμενες μερικές δημοπρασίες λήγει κάθε Τετάρτη, ώρα 15.00 (ώρα Βρυξελλών), εκτός από τις 2 Αυγούστου 2006, 16 Αυγούστου 2006 και 23 Αυγούστου 2006, εβδομάδες κατά τις οποίες δεν θα διενεργηθεί καμία δημοπρασία.».
2. Στο άρθρο 4 παράγραφος 1 τρίτο εδάφιο των κανονισμών (ΕΚ) αριθ. 1164/2005, (ΕΚ) αριθ. 1165/2005, (ΕΚ) αριθ. 1168/2005, (ΕΚ) αριθ. 1700/2005 και (ΕΚ) αριθ. 1845/2005, η ημερομηνία «28 Ιουνίου 2006» αντικαθίσταται από την ημερομηνία «13 Σεπτεμβρίου 2006».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 2006.

Labels: 3
18
17